# ΠΑΡΑΡΤΗΜΑ Δ΄ : ΥΠΟΔΕΙΓΜΑ ΤΕΧΝΙΚΗΣ ΠΡΟΣΦΟΡΑΣ – ΠΙΝΑΚΑΣ ΣΥΜΜΟΡΦΩΣΗΣ (συμπληρώνεται στην ηλεκτρονική φόρμα)

Στον «Πίνακα Συμμόρφωσης» που ακολουθεί περιέχονται οι τεχνικές προδιαγραφές για την υλοποίηση του σύμβασης.

Στη στήλη «**ΑΠΑΙΤΗΣΗ»**, η λέξη «ΝΑΙ» σημαίνει ότι η αντίστοιχη προδιαγραφή είναι υποχρεωτική, **επί ποινή απόρριψης**, για τους προσφέροντες.

Η Τεχνική προσφορά συντάσσεται με τρόπο ώστε να καλύπτονται όλες οι απαιτήσεις του «Πίνακα Συμμόρφωσης Τεχνικής Προσφοράς».

| **ΠΙΝΑΚΑΣ ΣΥΜΜΟΡΦΩΣΗΣ** |
| --- |
| **α/α** | **ΠΡΟΔΙΑΓΡΑΦΗ** | **ΑΠΑΙΤΗΣΗ** | **ΑΠΑΝΤΗΣΗ** | **ΠΑΡΑΠΟΜΠΗ** |
| **1** | Ο Προσφέρων θα πρέπει να διαθέτει άδεια πώλησης πετρελαίου θέρμανσης ή αδείας λειτουργίας πρατηρίου υγρών καυσίμων σε ισχύ, ενώ η διακίνηση και η παράδοση του πετρελαίου θα γίνεται σύμφωνα με τις ισχύουσες Διατάξεις και ο Προμηθευτής θα πρέπει να τηρεί όλα τα προβλεπόμενα πρότυπα διασφάλισης ποιότητας. | ΝΑΙ |  |  |
| **2** | Η ποιότητα του προσφερόμενου πετρελαίου θα πρέπει να είναι σύμφωνη με αυτή του πετρελαίου που παράγεται στα κρατικά διυλιστήρια και προορίζεται για κατανάλωση, σύμφωνα με τους όρους που θέτει το αρμόδιο Υπουργείο, τις εκάστοτε προδιαγραφές που καθορίζονται από το Γενικό Χημείο του Κράτους, καθώς επίσης και τις προδιαγραφές και τις μεθόδους ελέγχου της υπ΄αρίθμ. 467/2002 (ΦΕΚ 1531/Β’/16-10-2003) Κοινής Υπουργικής Απόφασης των Υπουργών Οικονομίας και Οικονομικών, Ανάπτυξης και Περιβάλλοντος, Χωροταξίας και Δημοσίων Έργων ως ισχύει. | ΝΑΙ |  |  |
| **3** | Ο Προσφέρων, εφόσον κατακυρωθεί σε αυτόν η σύμβαση, θα έχει την ποιοτική – ποσοτική ευθύνη μέχρι την ολοκλήρωση της παράδοσης του πετρελαίου θέρμανσης από τα βυτιοφόρα οχήματα στις δεξαμενές των κτιρίων των Υπηρεσιών της Δ.ΥΠ.Α. (από τις εκάστοτε τριμελείς επιτροπές παραλαβής) και έχει την υποχρέωση να αντικαθιστά άμεσα και με δικά του έξοδα κάθε ποσότητα που δεν ανταποκρίνεται στις προδιαγραφές. Επίσης είναι υποχρεωμένος να παραδίδει την ποσότητα εκείνη μέχρι την πλήρωση της δεξαμενής, ανεξάρτητα αν έχει γίνει παραγγελία για μεγαλύτερη ποσότητα και είναι υποχρεωμένος να λάβει χρηματικό αντίτιμο μόνο για εκείνη την ποσότητα που παραδόθηκε στη δεξαμενή του κτιρίου. Η Δ.ΥΠ.Α. δεν αποζημιώνει, ούτε συμμετέχει στα έξοδα και τις δαπάνες ή μεταφορικά ή οποιοδήποτε άλλο κόστος της εναπομένουσας ποσότητας στο βυτιοφόρο, ούτε φέρει οιαδήποτε ευθύνη για το περίσσευμα, το οποίο μένει στην αποκλειστική ευθύνη του Προσφέροντα. Η παράδοση θα γίνεται τμηματικά μέχρι τη λήξη της σύμβασης, ανάλογα με τις εκάστοτε ανάγκες των Υπηρεσιών εντός **δύο (2)** ημερών από την ειδοποίησή του με κάθε νόμιμο μέσο. | ΝΑΙ |  |  |
| **4** | Η μεταφορά του πετρελαίου θέρμανσης στα κτίρια των Υπηρεσιών της Δ.ΥΠ.Α., θα γίνεται με δαπάνες και μεταφορικά μέσα του Προσφέροντα, εφόσον κατακυρωθεί σε αυτόν η σύμβαση, τμηματικά στο κάθε κτίριο και στην ποσότητα που παραγγέλνει το κάθε κτίριο. Είναι στην αποκλειστική ευθύνη του Προσφέροντα να τηρούνται όλα τα ενδεδειγμένα μέτρα ασφαλείας κατά την παράδοση του πετρελαίου προς αποφυγή ατυχημάτων. Η διακίνηση και η παράδοση του πετρελαίου θα γίνεται σύμφωνα με τις ισχύουσες διατάξεις. | ΝΑΙ |  |  |
| **5** | Ο Προσφέρων, εφόσον κατακυρωθεί σε αυτόν η σύμβαση, πρέπεινα δηλώσει αριθμό φαξ στο οποίο θα στέλνονται τα αιτήματα από τις αρμόδιες υπηρεσίες εγγράφως ή με τηλεομοιοτυπία για τις ανάγκες του εκάστοτε κτιρίου σε Πετρέλαιο θέρμανσης. | ΝΑΙ |  |  |
| **6** | Ο προσφέρων δεσμεύεται ότι θα παραδώσει το σύνολο των απαιτούμενων ποσοτήτων πετρελαίου θέρμανσης στις Υπηρεσίες, ανάλογα με το/α Τμήμα/τα της σύμβασης για το/α οποίο/α υποβάλλει Προσφορά  | ΝΑΙ |  |  |
| **7** | Ο προσφέρων έλαβε πλήρη γνώση των όρων της Διακήρυξης, των τεχνικών προδιαγραφών και των υποχρεώσεων αναδόχου και τα αποδέχεται ανεπιφύλακτα. | ΝΑΙ |  |  |

***ΕΠΙΣΗΜΑΝΣΗ***

**Τονίζεται ιδιαίτερα ότι οι Τεχνικές Προσφορές δεν πρέπει να έχουν καμία απολύτως αναφορά, άμεση ή έμμεση, σε οικονομικά στοιχεία. Σε περίπτωση που διαπιστωθεί κάτι τέτοιο, η προσφορά αποκλείεται της περαιτέρω αξιολόγησης, κατόπιν γνωμοδότησης της αρμόδιας Επιτροπής και απορρίπτεται.**

#